“देश में असहिष्णुता, सांप्रदायिक विभेद, कुछ विशेष समुदाय द्वारा की जा रही हिंसा और कानून को हाथ में लेती भीड़ से हमारे देश की छवि को नुकसान पहुंचा रहा है। पिछले कई सालों से देश ‘डिस्टर्बिंग ट्रैंड्स’ का गवाह बना है।“ ये शब्द पूर्व प्रधानमंत्री डॉक्टर मनमोहन सिंह जी के हैं जो उन्होंने जवाहर भवन में 24वें राजीव गांधी राष्ट्रीय सद्भावना पुरस्कार समारोह के दौरान कहे। पूर्व प्रधानमंत्री डॉक्टर मनमोहन सिंह जी भी ठीक वैसा ही करने की कोशिश कर रहे हैं जैसा कि मनमोहन सिंह जी के कार्यकाल के आखिरी वर्षों में बीजेपी ने उनकी सरकार के साथ किया था बस फर्क इतना है कि तत्कालीन यूपीए सरकार पर लगाये गये आरोपों की तुलना में एनडीए पर लगाये गये आरोपों में कोई वास्तविकता नहीं है या यूं कहें कि उनके पास कोई मुद्दा ही नहीं है। जब मुद्दे मिलने बंद हो गये तो विपक्ष ने खुद ही मुद्दे बनाना शुरू कर दिया और असहिष्णुता, सांप्रदायिक विभेद, ध्रुवीकरण जैसे मुद्दों द्वारा वर्तमान की सरकार पर हमले कर रही है हालांकि वो किसी भी आरोपों पर स्पष्टीकरण देने में विफल रही है। यहां तक कि हर आरोपों के साथ कांग्रेस का ही वास्तविक चेहरा जनता के सामने आया है। खैर, राहुल गांधी, कांग्रेस प्रवक्ता और अन्य वरिष्ठ नेताओं के बाद अब पूर्व प्रधानमंत्री मनमोहन सिंह भी बीजेपी पर बिना आधार के आरोप लगाने की सूची में शामिल हो गये हैं।